recursal/SuperWikiNEXT-32B huggingface dataset:
**«Ikke mitt bord»** er en norsk sang. Melodi og tekst ble skrevet av Axel Gran. Den var ett av bidragene til Melodi Grand Prix 1977, den norske uttagingen til Eurovision Song Contest 1977 i London i Storbritannia.

Sangen ble framført på norsk av Turid Pedersen i semifinalen «Nord-Norge», som omfattet Finnmark, Troms og Nordland. Bidraget vant med 235 poeng og gikk videre til finalen. «Ikke mitt bord» ble framført av på norsk av Axel Gran i finalen og endte på fjerdeplass med 55 poeng.

Teksten handler om at det er vanskelig å få kontakt med rette person i byråkratiet. Gran, som er homofil, planla å kuppe finalesendingen med å bytte ut teksten med en ny tekst som handlet om undertrykking av homofile. Men på grunn av Jahn Teigens skjelett-stunt året før, besluttet NRK at sendingen også dette året skulle gå i opptak. Dermed valgte Gran å holde seg til den opprinnelige teksten: «Så det gikk i vasken, da. Og det var jo ergerlig», sa Gran i et intervju med Skeivt arkiv i 2018.

**Jurystemmer**|  | Tromsø | Trondheim | Bergen | Kristiansand | Lillehammer | Oslo | Resultat |
| --- | --- | --- | --- | --- | --- | --- | --- |
| «Ikke mitt bord» | – | 6 | 32 | 1 | 2 | 14 | 55 |

Innspilling
-----------

* Axel Gran med Ourland. Utgitt på singlen Bat BATS 101 i 1977. Produsent: Tore Stefanussen.

Referanser
----------

1. ↑  «Norway 1977» **(engelsk)**. esc-history.com.
2. 1 2  «Axel Gran (født 1950)». *Skeivt arkiv*. Universitetsbiblioteket i Bergen. 15. oktober 2018. Besøkt 9. august 2023.
3. ↑  Axel Gran - Ikke Mitt Bord (Vinyl) på Discogs
***Clytra binominata*** er en bille som tilhører familiegruppen bladbiller (Chrysomelidae). Den er utbredt i Hellas, Tyrkia og på Rhodos.
.

*Clytra binominata* er omtrent (?) 10 mm lang. Kroppen er langsmal og sylindrisk, ikke så oval som bladbillene ofte er. Den har et svart hode, scutellumet og halsskjold (pronotum). Dekkvingene er gul-røde, med to svarte flekker hver, den fremste er liten, mens den bakerste er ganske stor, slik at det nesten dannes en mørk tverrlinje over dekkvingene.

De voksne (imago) billene lever av å spise blad på næringsplanten. Larvene er ikke planteetere, men lever derimot i maurtuer, der de spiser matrester, men trolig også kan forgripe seg på maurlarvene.

Hunnen legger eggene sine nær en maurtue, den kan også sitte i en busk over turen og slippe eggene ned på den. Eggene er beskyttet av en hard hinne, og blir båret inn i maurtua av maurene. Når larven klekker, beholder den hinnene som beskyttelse, og bygger på den med sandkorn og sekreter etter som den vokser, den unngår slik maurenes angrep.

*Clytra binominata* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser
----------

1. ↑  www.biol.uni.wroc.pl besøksdato: 4. mars 2010

Eksterne lenker
---------------

* (en) *Clytra binominata* i Encyclopedia of Life Rediger på Wikidata

* (en) *Clytra binominata* i Global Biodiversity Information Facility Rediger på Wikidata

* (en) *Clytra binominata* hos Fauna Europaea Rediger på Wikidata
* *Clytra binominata* www.biol.uni.wroc.pl
* *Clytra binominata* - Fauna Europaea
* Norsk Entomologisk forening
**Skolevalget 2011** var et skolevalg som ble arrangert for skoleelever i Norge 5.-6. september 2011 i forkant av kommune- og fylkestingsvalget 2011. Valget ble arrangert av de videregående skolene i samarbeid med Norsk samfunnsvitenskapelig datatjeneste (NSD).

Valget var basert på listene som stilte til fylkestinget i de respektive fylkene og skulle etterligne det ordinære valget mest mulig, skolene hadde likevel mulighet til å avholde valget elektronisk under kontrollerte omgivelser innenfor perioden 29. august og 2. september.

I tilknytting til skolevalgene arrangeres det som regel skoledebatter hvor representanter fra ungdomspartiene debatterer saker foran elevene. I 2011 ble partiene enige om å avlyse disse debattene i etterkant av massedrapene på Utøya – både fordi disse debattene ofte bærer sterkt preg av en tøff, teatralsk stil som ble bredt oppfattet som upassende, og fordi massakren hadde ført til at flere av AUFs skolerte debattanter var skadet eller drept. I stedet for debattene ble det generelt arrangert «valgtorg», en ordning hvor de forskjellige ungdomsorganisasjonene holdt stands hvor elever kunne stille spørsmål og diskutere.

Det var påmeldt 350 skoler med totalt 161 837 elever til valget. Av disse hadde 275 skoler (120 520 elever) papirvalg og 75 skoler (41 317 elever) elektronisk stemmegivning.

Resultater
----------

| Parti | Stemmer | Andel | Endring fra 2009 |
| --- | --- | --- | --- |
| Arbeiderpartiet | 34 379 | 29,7 | +6,3 |
| SV | 5 697 | 4,9 | -5,4 |
| Rødt | 4 103 | 3,5 | -1,3 |
| Senterpartiet | 5 656 | 4,9 | -0,9 |
| KrF | 4 160 | 3,6 | -0,1 |
| Venstre | 7 882 | 6,8 | +0,8 |
| Høyre | 28 117 | 24,3 | +8,1 |
| FrP | 19 078 | 16,5 | -7,5 |
| NKP | 480 | 0,4 | +0,1 |
| MDG | 1 609 | 1,4 | +0,1 |
| PP | 1 756 | 1,5 | +0,3 |
| Andre | 2 701 | 2,5 | -0,5 |

Referanser
----------

1. ↑
2. ↑  «Skolevalg 2011 uten skoledebatter»[*død lenke*] Utdanningsdirektoratet, 11. august 2011, besøkt 5. september 2011.

Eksterne lenker
---------------

* Samfunnsveven.no Arkivert 12. august 2013 hos Wayback Machine.
***Cryptolampros*** er en slekt av biller som hører til familien smellere (Elateridae).

Utseende
--------

En middelsstor, avlang, svart smeller med brune dekkvinger. Oversiden er sparsomt hårete. Fasettøynene er lite utviklede. Antennene er så lange som hode + pronotum og sagtakkede. Pronotum er omtrent så bredt som langt, firkantet med lysorganer ved bakhjørnene. Dekkvingene har fine punktstriper.

**Larvene** er slanke, litt flate, glatte med en voksaktige overflate og nokså lange hår på sidene, gulaktige på farge bortsett fra hodet som er mørkt. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis
-------

Smellernes larver lever i jorda eller i død ved. Larvene i denne slekten er trolig rovdyr. Disse artene har lysorganer og kan lyse i mørket.

Utbredelse
----------

Arten er utbredt i Colombia, Fransk Guyana og Brasil.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien smellere, Elateroidea
			* Familien smellere, Elateridae
				+ Underfamilien skjellsmellere, Agrypninae Candéze, 1857
					- Stammen Pyrophorini Candéze, 1859
						* Slekten ***Cryptolampros*** Costa, 1975
							+ *Cryptolampros coecus* (Germar, 1841)

Referanser
----------

1. ↑  Cleide Costa (1975) Systematics and evolution of the tribes Pyrophorini and Heligmini, with description of Campyloxeninae, new subfamily (Coleoptera, Elateridae). *Arquivos de Zoologia, São Paulo* 26(2): 49-190.

Eksterne lenker
---------------

* (en) *Cryptolampros* i Global Biodiversity Information Facility Rediger på Wikidata
**Kjell Ove Henriksen** (født 1971) er en norsk tidligere fotballspiller som spilte for Moss.

Henriksen var tidlig regnet som et stort talent både som fotballspiller og skøyteløper. I 1986 trappet han ned fotballen og meldte overgang fra Moss til KFUM. Ganske raskt spilte han seg inn på A-laget til KFUM. Året etter gikk han tilbake til guttelagsfotball for Moss. Han seriedebuterte på seniorlaget som innbytter i et bortetap mot Rosenborg i oktober 1989. I 1990 ble han konvertert til sideback og fikk med seg seks seriekamper i en sesong som endte med nedrykk. Henriksen spilte seg etter hvert til plass på laget i mer offensive roller som spiss og midtbanespiller. Foran 1995-sesongen ble Henriksen vraket fra stallen til Moss, og endte opp hos Drøbak/Frogn. I 1996 gikk Henriksen videre til Sarpsborg Fotballklubb. I 1999 var han spillende hjelpetrener for Råde.

Som skøyteløper i 1984/85 ble han uoffisiell norgesmester / landsmester i landsmesterskapet (LM) på skøyter i Oslo i klasse 12 år foran løpere som senere OL-deltager i kortbane på skøyter Bjørnar Elgetun og EM og allround-VM deltager Thor Olav Tveter, og med den seieren i LM så ble han tatt ut til gutte- og jentelandskampen mot Sverige på Stange hvor han ble nummer 3 sammenlagt. Som skøyteløper representerte han Moss Skøyteklubb. Han la skøytene på hylla etter 1987/88-sesongen.

Referanser
----------

1. ↑   transfermarkt.com, Transfermarkt spiller-ID 418574[Hentet fra Wikidata]
2. ↑  Øistein T. Olsen (10. januar 1987). «Fotballspiller på vekslingssida». *Moss Dagblad*. s. 9.
3. ↑  Lars Nordsted (9. oktober 1989). «Hederlig pliktløp». *Moss Dagblad*. s. 20.
4. ↑  Morten Wisth (30. oktober 1996). «Kjell Ove Henriksen til SFK». *Moss Dagblad*. s. 16.
5. ↑  Jan Holtnæs (27. september 1998). «Kjell Ove klar for Råde». *Moss Avis*. s. 31.
6. ↑  «Competition: Norwegian Youth Championships 1985». *speedskatingnews.info* **(engelsk)**. Besøkt 28. juli 2023.
7. ↑  «Competition: Country Match NOR-SWE Juniors 1985». *speedskatingnews.info* **(engelsk)**. Besøkt 28. juli 2023.

Eksterne lenker
---------------

* (en) Kjell Ove Henriksen – Transfermarkt Rediger på Wikidata

* (no) Kjell Ove Henriksen – Norges Fotballforbund Rediger på Wikidata

* (en) Kjell Ove Henriksen – Speedskatingbase.eu Rediger på Wikidata

* (en) Kjell Ove Henriksen – SpeedSkatingNews.info Rediger på Wikidata
Maiduguris plassering
**Maiduguri** eller Yerwa er hovedstaden i Borno i Nigeria og ligger langs Ngadda elven. Den ble grunnlagt i 1907 som en militær utpost av britene. Byen hadde over én million innbyggere i 2007.

Beskrivelse
-----------

Maiduguri er en relativt ung by. Den ble opprettet av britene i 1907 og var da en militærpost. Byen har lenge vært it viktig handelssentrum og veiknutepunkt. Statusen som kommersielt sentrum ble styrket da jernbanen kom i 1964. Byen er nå en av de største i Nord-Nigeria. 

Maiduguri er sete for et universitet (grunnlagt 1975) og en teknisk høyskole.

Majoriteten av byens befolkning er muslimer, men det finnes også en kristen minoritet. Etnisk er de fleste kanuri, men det finnes også flere minoritetsgrupper.

Angrep på kristne
-----------------

Flere ganger siden midten av 1960-tallet, har byen opplevd mange tilfeller av etnisk eller religiøs vold. Det var blodige kamper mellom rivaliserende politiske grupperinger i 1966 og 1974. I 1982 og i 2001 var det rivaliserende religiøse sekter som sto bak volden. I 2006 var det store opptøyer etter at den danske avisen Jyllands-Posten hadde publisert Muhammed-karikaturene. Flere kirker ble ødelagt og minst 8 personer ble drept. I 2009 har det vært blodige kamper mellom islamister og nigeriansk politi. 150 mennesker har blitt drept og minst 3000 mennesker har flyktet.

Alle de påfølgende årene (pr 2015) har det vært gjentatte nye og ofte svært blodige angrep forøvet av gruppen Boko Haram, fortrinnsvis mot kristne mål, men også angrep som har krevd ofre i flertallsbefolkningen, som er muslimsk.

Samferdsel
----------

Byen er sluttpunkt for jernbane fra Lagos og Port Harcourt. Den har også en flyplass, Maiduguri International Airport.

Referanser
----------

1. ↑  Maiduguri, Encyclopædia Britannica, lese 2010-05-13

Eksterne lenker
---------------

* (en) Maiduguri – kategori av bilder, video eller lyd på Commons Rediger på Wikidata
* Vg.no Islamister presset inn i hjørne av sikkerhetsstyrker

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** BNF **·** BNF (data) **·** SUDOC **·** GeoNames **·** MusicBrainz
 |
**Eduard Karel Alexander de Neve** (født enten 1. januar 1882 eller 2. januar 1885 in Batavia (nåværende Jakarta) i Nederlandsk Øst-India, død 30. august 1943 i Nederlandsk Øst-India) var en nederlandsk fotballspiller, som spilte for Velocitas Breda, HBS Craeyenhout og for Nederlands herrelandslag i fotball.

Biografi
--------

De Neve var sønn av Eduard Karel Alexander de Neve, en major Nederlands Øst-India armé og Johanna Christina Fokker. Faren til De Neve døde da Eddy var omtrent ti år gammel, og deretter flyttet familien tilbake til Den Haag i Nederland. Eddy de Neve debuterte for fotballklubben Quick, og senere, da han ble med i Nederlands hær, spilte han også for Velocitas Breda, assosiert med krigsskolen der. Eddy de Neve flyttet til HBS Craeyenhout i 1905 og vant Eredivisie i sin første sesong tilbake i Haag. 

Eddy de Neve skrev historie da han var med i Nederlands første landskamp, mot Belgia, den 30. april 1905. Han scoret først for Nederland etter 80, minutter. Etter et nederlandsk selvmål gikk kampen til ekstraomganger, der De Neve scoret tre ganger til, slik at kampen endte 4-1.

Eddy de Neve ble også med i returkampen i Rotterdam, der han scoret to av Nederlands fire mål i en 4-0-seier. Hans tredje og siste landskamp ble spilt den 13. mai 1906, der Belgia vant 3-2. De Neve scoret ikke denne gangen.

De Neve fortsatte i hæren til 1909, og jobbet med vekslende hell på plantasjer og i diverse nederlandske selskap. Hans liv var ellers relativt tragisk: hans bror ble spist av kannibaler på Sumba. Han giftet seg den 14. august 1914 i Lubuk Sinapeng i Nederlandsk Øst-India, og fikk en sønn. Etter tolv år skiltes de t, og Gilles jr. døde i flykrasj i 1941. Under krigen ble Eddy de Neve plassert i en japansk konsentrasjonsleir og døde der 30. oktober 1943.

Referanser
----------

1. ↑   www.nationaalarchief.nl[Hentet fra Wikidata]
2. ↑  België - Nederland 1-4 n.v. 1-1 (0-0). 30 april, 1905 Arkivert 18. desember 2007 hos Wayback Machine. Eerste Nederlandse Voetbalboeken Boekhandel
3. ↑  Het trieste leven van Eddy de Neve Arkivert 14. november 2008 hos Wayback Machine. Nederlandse Omroep Stichting

|  |  |
| --- | --- |
| Oppslagsverk/autoritetsdata | Prabook **·** Geni
 |
***Australodon*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

Utseende
--------

En middelsstor, blank, svart og rød trebukk, oversiden glatt og hårløs. Antennene er kortere enn kroppen og litt sagtakkede. Hodet er mye større hos hannen enn hos hunnen, med ganske små, runde, utstående fasettøyne. Pronotum er rødt, kraftig innsnevret foran og bak, med en stor, skarp tann midt på hver sidekant og to par svarte, blanke knøler. Dekkvingene er nesten jevnbrede med markerte "skuldre", blankt svarte med et rødt tverrbånd litt foran midten. Beina er svarte med en bred, rød ring på alle lårene. Arten er temmelig umiskjennelig.

Levevis
-------

Som de fleste andre trebukker borer larvene i ved.

Utbredelse
----------

Arten lever i Australia.

Systematisk inndeling
---------------------

Slekten har ikke blitt plassert i noen stamme innen Lamiinae. Den kan også plasseres i undergruppen Protaxini i underfamilien Cerambycinae.

**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (infraorden) Cucujiformia Lameere, 1938
			* Overfamilien Chrysomeloidea Latreille, 1802 (=Phytophaga)
				+ Familien trebukker, Cerambycidae Latreille, 1802
					- Underfamilien vedbukker, Lamiinae Latreille, 1825 eller Cerambycinae
						* Slekten *Australodon* Escalona & Slipinski, 2011
							+ *Australodon nearnsi* Escalona & Slipinski, 2011

Kilder
------

* Katalog med utbredelsesdata Arkivert 30. oktober 2016 hos Wayback Machine.

Eksterne lenker
---------------

* Bilder av artene Arkivert 20. desember 2016 hos Wayback Machine.
* (en) *Australodon* i Global Biodiversity Information Facility Rediger på Wikidata

* *Australodon* – detaljert informasjon på Wikispecies Rediger på Wikidata
***Ra*** er en norsk dokumentarfilm fra 1972. Filmen er laget av Thor Heyerdahl og inneholder autentiske opptak fra hans seilaser med sivbåtene «Ra» og «Ra II».

Heyerdahl ønsket å prøve ut teorien om at det kunne ha vært kontakt mellom det afrikanske og det søramerikanske kontinentet allerede i oldtiden, tusenvis av år før Christofer Columbus. Filmen dokumenterer de to seilasene over Atlanterhavet, den første med «Ra» som ikke nådde helt fram og den andre med «Ra II» som i juli 1970 nådde fram til Barbados etter 57 dager og 6100 km til havs. Heyerdahl beviste at det kunne være mulig med en tolv meter lang båt laget av papyrus å krysse Atlanterhavet. Avreisen fant sted den 25. mai 1969 fra Safi i Marokko. Båten "Ra" fikk dette navnet til ære for den egyptiske solguden, og var en kopi av gamle egyptiske modeller - og med det samme var utstyret om bord. Heyerdahl brukte leirkrukker til å lagre maten de trengte underveis.

Heyerdahls følgesvenner var navigatøren Norman Baker fra USA, legen Yuri Senkevich fra Sovjetunionen, Santiago Genovés fra Mexico, Georges Sourial fra Egypt, kamera-mannen og fotografen Carlo Mauri fra Italia, og papyrus-eksperten Abdullah Djibrine fra Tsjad. Andre passasjerer var apen Safi (oppkalt etter byen som de reiste fra, i Marokko) Men den 18. juli 1969 stoppet Heyerdahl det første forsøket deres. Mannskapet ble plukket opp av en amerikansk yacht, og brakt til land. Den andre ekspedisjonen begynte i mai 1970, cirka ett år etter den mislykkede første ekspedisjonen, når Heyerdahl hadde fått bygget sitt andre papyrus-fartøy. Denne "Ra II", denne gangen bygget av indianerne, som hadde lang erfaring med å bygge sivbåter. Denne nye båten var tre meter kortere enn den første Ra-båten, lettere og mer stabil enn den første «Ra». Etter mer enn 6 000 kilometer, og 57 dager til sjøs, nådde de endelig Barbados.

Filmen hadde premiere på norske kinoer 5. oktober 1972. Den ble nominert til Oscar for beste dokumentarfilm, men nådde ikke helt til topps..

Referanser
----------

1. ↑  «NY Times: Ra». *NY Times*. Besøkt 30. november 2013.

Eksterne lenker
---------------

* (en) *Ra* på Internet Movie Database Rediger på Wikidata

* (no) *Ra* i Nasjonalbibliotekets filmografi Rediger på Wikidata

* (no) *Ra* hos Filmfront Rediger på Wikidata

* (sv) *Ra* i Svensk Filmdatabas Rediger på Wikidata

* (en) *Ra* på AllMovie Rediger på Wikidata

* (nl) *Ra* på MovieMeter Rediger på Wikidata

* (en) *Ra* på Turner Classic Movies Rediger på Wikidata

| * v
* d
* r
Thor Heyerdahl |
| --- |
| **Sjøreiser** | «Kon-Tiki» – «Ra» – «Ra II» – «Tigris» |  |
| **Filmer** | *Kon-Tiki* (1950) – *Galapagos* (1955) – *Aku-Aku* (1960) – *Ra* (1972) – *Kon-Tiki* (2012) |
| **Utgravninger** | Galápagos – Påskeøya – Maldivene – Tenerife – Tucume – Jakten på Odin |
| **Arv** | Kon-Tiki Museet – Pyramidene i Güímar - The Heyerdahl Institute – Tangaroa – Thor Heyerdahl videregående skole |

|  |  |
| --- | --- |
| Oppslagsverk/autoritetsdata | Encyclopædia Britannica
 |
***Cryptodus obscurus*** er en bille som hører til gruppen hornbiller i familien skarabider (Scarabaeidae).

Utseende
--------

En middelsstor (ca. 25 millimeter), avlang og slank, blankt svart hornbille. Kroppsformen er litt flat. Hodet mangler horn, men pannen er ovalt utvidet med en markert kantlist, hodet er skovlformet. Dekkvingene er forholdsvis lange og smale med tydelige punktstriper. Hele kroppen, særlig pronotum, er tett og kraftig punktert.

Levevis
-------

Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne. Denne arten finnes sammen med maur og termitter.

Utbredelse
----------

Arten er vidt utbredt i Australia (Queensland, New South Wales, Victoria og South Australia).

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien hornbiller, Dynastinae MacLeay, 1819
					- Stammen Phileurini Burmeister, 1847
						* Slekten *Cryptodus* MacLeay, 1819
							+ ***Cryptodus obscurus*** MacLeay, 1871

Kilder
------

* Dynastidae du Monde - nettside om arten

Eksterne lenker
---------------

* (en) *Cryptodus obscurus* i Encyclopedia of Life Rediger på Wikidata

* (en) *Cryptodus obscurus* i Global Biodiversity Information Facility Rediger på Wikidata

* *Cryptodus obscurus* – detaljert informasjon på Wikispecies Rediger på Wikidata
Lederne i Kibbo Kift, iført seremonielle kapper, åpner det årlige «alltinget» i 1927. Gruppa var en slags kreativ speiderorganisasjon for barn og voksne i Storbritannia i 1920-åra. Foto: The Kibbo Kift Foundation 
**Kibbo Kift** (keltisk for «tegn på styrke»), eller egentlig **The Kindred of the Kibbo Kift**, forkorta **KKK**, var en organisasjon i Storbritannia som ville skape verdensfred og styrke personlig moral gjennom friluftsliv, håndverk og disiplin. Grupperinga blei danna av den karismatiske kunstneren og forfatteren John Douglas Hargrave (1894–1982) i 1920 og varte til 1935.

Historikk
---------

Naturentusiasten, avistegneren og healeren John Hargrave hadde bakgrunn som kveker og leder i speiderbevegelsen. Da Hargrave mente at lord Baden-Powells guttespeidere hadde blitt for militaristiske etter første verdenskrig, blei han stengt ute fra bevegelsen. Isteden oppretta han Kibbo Kift sammen med flere sympatisører. Den nye speiderorganisasjonen var et pasifistisk alternativ som arrangerte opptogliknende utflukter inspirert av gammel mytologi og moderne utopier.

Kibbo Kift-medlemmer på tur fikk fantasinavn og iførte seg spesielle drakter. De brukte utskårne vandringsstaver og bar symbolprydde faner som var utforma i ei blanding av middelaldersk og moderne estetikk. Der deltakerne slo leir, satte de opp telt som de hadde sydd og dekorert sjøl, og de foretok ulike øvelser og magiske seremonier.

Kibbo Kift blir ofte betegna som en ungdomsorganisasjon for både gutter og jenter, men det var også åpent for voksne menn og kvinner. Bevegelsen hadde på det meste omkring tusen medlemmer.

Emblemet til John Hargraves *the Social Credit Party* i Storbritannia 1932–1951 var satt sammen av to «K»-er henta fra forgjengeren Kibbo Kift.
I 1931–32 erstatta Hargrave Kibbo Kift med *Hargrave's Green Shirt Movement for Social Credit*, en ny bevegelse der noen av medlemmene fra KKK fortsatte videre som *Green Shirts*. «Grønnskjortene» fulgte de økonomiske og politiske ideene i *Social Credit*, en distributistisk ideologi formulert av den skotske ingeniøren Clifford Hugh Douglas i 1924 som blant annet ønska individuell sjølutvikling. I 1935 skifta bevegelsen navn til *the Social Credit Party of Great Britain and Northern Ireland*. Hargraves syndikalistiske parti blei lagt ned i 1951.

Referanser
----------

1. ↑  humanist.no 2017: *Albions nye barbarer: Historien om Kindred of the Kibbo Kift*
2. 1 2  Munthe, Preben (1922-2013) (1999). *Populister og originale økonomer*. [Oslo]: Tano Aschehoug. s. 69. ISBN 8251838428.
3. ↑  historytoday.com 2016: *Video: The Kibbo Kift Kindred Introducing the 'intellectual Barbarians' of the 1920s.*
4. ↑  theguardian.com 2015: *The other KKK: how the Kindred of the Kibbo Kift tried to craft a new world*

Eksterne lenker
---------------

* Doktoravhandling fra 1998 om Kibbo Kift (på engelsk)

|  |  |
| --- | --- |
| Oppslagsverk/autoritetsdata | VIAF **·** LCCN
 |
Denne NIST-4 **Kibble-vekt**en, som ble satt i full drift tidlig i 2015, måler plancks konstant innen 13 deler per milliard i 2017, som var nøyaktig nok til å støtte en redefinering av et kilo masse i 2019.
En **Kibble-vekt** er et elektromekanisk måleinstrument som måler vekten av et testobjekt svært nøyaktig ved å måle elektrisk strøm og spenning som trengs for å produsere en kompenserende kraft. Det er et metrologisk instrument som kan realisere definisjonen av kilo-enheten for masse basert på fundamentale konstanter.

Den ble opprinnelig kalt **watt-vekt** fordi vekten av testmassen er proporsjonal med produktet av strøm og spenning, som måles i watt. I juni 2016, to måneder etter dødsfallet av sin oppfinner, Bryan Kibble, ble man enige om å endre navn på enheten i hans ære. Kibble var en metrolog innen Generalkonferansen for mål og vekt.

Før 2019, var definisjonen av kilo basert på et fysisk objekt kjent som Internasjonale Prototypen av Kilogram (IPK).

Etter å ha vurdert alternativene, ble man i 2013 - ved Generalkonferansen for mål og vekt (CGPM) enige om nøyaktige kriterier for å erstatte denne definisjonen med ny definisjon basert på bruk av en **Kibble-vekt**. Etter at disse kriteriene hadde blitt oppnådd, stemte CGPM enstemmig den 16. november 2018 for å endre definisjonen av kilo og flere andre enheter, med ikrafttredelse 20. mai, 2019, for å sammenfalle med Verdens Måleteknikk-dag.

En presis Ampere-vekt i det amerikanske National Bureau of Standards (nå NIST) i 1927. Det nåværende navnet er synlig under vekten, er koblet til den riktige balansen arm. Kibble-vekten er en videreutvikling av Ampere-vekten.

Referanser
----------

1. ↑  
Palmer, Jason (26. januar 2011). «Curbing the kilogram's weight-loss programme». *BBC News*. BBC News. Besøkt 16. februar 2011.
2. 1 2  «The Kibble Balance». UK National Physical Laboratory website. Besøkt 15. mai 2017.
3. ↑  Consultative Committee for Units (CCU),
Report of the 22nd meeting (15-16 June 2016), pp. 32-32, 35
4. ↑  Milton, Martin. «Highlights in the work of the BIPM in 2016» (PDF). Arkivert fra originalen (PDF) 1. september 2017. Besøkt 1. september 2017.
5. ↑  Decision CIPM/105-13 (October 2016)
6. ↑  Materese, Robin (16. november 2018). «Historic Vote Ties Kilogram and Other Units to Natural Constants». *NIST* **(engelsk)**. Besøkt 16. november 2018.
***Cryptodontus*** er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende
--------

En middelsstor, blankt brunsvart gullbasse. Kroppsformen er nærmest sylindrisk og beina er forholdsvis korte, noe som gjør at arten overflatisk kan minne om artene i gruppen gjødselbiller. Dekkvingene har tallrike, dype punktrekker. Hannen er umiskjennelig ved at den fremre halvdelen av pronotum er halvsirkelformet uthulet, med en tett dusk av gulrøde hår på hver side av uthulningen og en lignende dusk i pannen.

Utbredelse
----------

Arten er utbredt i Vest-Afrika (Gambia, Senegal, Guinea, São Tomé og Príncipe, Kamerun).

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien Trichiinae Fleming, 1821
					- Stammen Cryptodontini
						* Slekten *Cryptodontus* Burmeister, 1847
							+ *Cryptodontes latreilleanus* (Westwood, 1841)

Eksterne lenker
---------------

* Bilde av arten, hann
* (en) *Cryptodontus latreilleanus* i Encyclopedia of Life Rediger på Wikidata

* (en) *Cryptodontus latreilleanus* i Global Biodiversity Information Facility Rediger på Wikidata

* *Cryptodontus latreilleanus* – detaljert informasjon på Wikispecies Rediger på Wikidata
Karantanias utbredelse omkring 800.
**Karantania** er en historisk region i det nåværende Østerrike, som dekkes av delstatene Kärnten og Steiermark, samt det nordlige Slovenia. Det var et slavisk fyrstedømme som oppsto på andre halvdel av 600-tallet og forløperen til mark- eller grenseområdet Karantania som opprettet innenfor Frankerriket i 889.

Opphavet til navnet
-------------------

Navnet Karantania er av før-slavisk opprinnelse. Paulus Diaconus omtaler «slavere i Carnuntum som feilaktig kalt for Carantanum» (*Carnuntum, quod corrupte vocitant Carantanum*).

En annen mulig etymologi er at det kan ha blitt formet fra en toponymisk basert *carant-* som er til sist avledet fra en før-indoeuropeisk rotord *\*karra* i betydningen «fjell, berg», eller det er av keltisk opprinnelse og avledet fra *\*karantos* i betydningen «venn, alliert». Dets slovenske navn, *\*korǫtanъ*, var overtatt fra det latinske *\*carantanum*. Toponymet *Carinthia* (slovensk: Koroška < urslavisk: *\*korǫt’ьsko*) er også hevdet å være etymologisk beslektet, avledet fra før-slaviske *\*carantia*.

Historie
--------

Omkring år 600 bosatte slavere seg under avarenes herredømme i regionen, og det ble opprettet et selvstendig hertugdømme omkring 630. Mellom 741 og 765 søkte slaverne hjelp i nabolandet Bayern for å frigjøre seg fra avarisk styre, men måtte i stedet underkaste seg Bayern.

Sammen med de øvrige bayerske territoriene ble de innlemmet i Frankerriket i 788. Karolingerne skiftet ut omkring 828 sin slaviske fyrste med frankisk styre. Blant annet var kong Karlomans illegitime sønn Arnulf, som senere ble keiser, leder over provinsen Karantania.

I 976 ble den såkalte grevskapsforfatningen innført, og provinsen ble inndelt i ulike fyrstedømmer, hvorav Kärnten ble det dominerende.

Fotnoter
--------

**Type numrering**
1. ↑  slovensk: *Karantanija*; tysk: *Karantanien*; gammelslovensk: *\*Korǫtanъ*

Referanser
----------

1. ↑   Simoniti, Vasko; Štih, Peter (1996): *Slovenska zgodovina do razsvetljenstva*. Celovec, Mohorjeva družba in Korotan.
2. ↑   Bezlaj, France (1982): *Etimološki slovar slovenskega jezika* [Slovensk etymologisk ordbok], bind 2: K-O, s. 68. Ljubljana: Mladinska knjiga, 1976-2005.

Eksterne lenker
---------------

* (en) Carantania – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND
 |
Eksplosjonen av η Carinae forårsaket muligvis av at Eddingtongrensen ble overskredet
**Eddington-luminositet** (også *Eddingtongrensen*) er den høyeste luminositet som kan passere gjennom et lag av gass i hydrostatisk likevekt. Det utoverrettede strålingstrykket på en stjernes ytterste gasslag balanserer da på gravitasjonens innoverrettede akselerasjon. Ut fra masse-luminositets-sammenhengen kan likevekten benyttes for å sette grensen for en stjernes maksimale masse. Om en stjernes luminositet overskrider Eddingtongrensen for et lag på stjerneoverflaten kastes gasslaget ut fra stjernen. Fenomenet er oppkalt etter Arthur Eddingtons innsats på 1920-tallet.

Eksempel
--------

Gammaglimter, novaer og supernovaer er eksempel på systemer som overskrider sin Eddington-luminositet med en stor faktor over svært korte tidsrom. Ved slike tilfeller blir resultatet en radikal endring i fysikalsk struktur i form av at en del av stjernenes masse støtes ut. Visse røntgenbinærer og aktive galaksekjerner har evnen til å opprettholde luminositeter helt oppunder Eddingtongrensen over betydelig tid.

Litteratur
----------

* Juhan Frank, Andrew King, Derek Raine (2002). *Accretion Power in Astrophysics* **(engelsk)** (tredje opplag utg.). Cambridge University Press. ISBN 0-521-62957-8. CS1-vedlikehold: Flere navn: forfatterliste (link)

Portal: Astronomi

|  |  |
| --- | --- |
| Oppslagsverk/autoritetsdata | Encyclopædia Britannica
 |
Stand for Fulbright-programmet under en utdanningsmesse i 2008
**Fulbright-programmet**, også kjent som **Fulbright-Hays-programmet**, er et sentralt stipendprogram (*Fulbright Fellowships* og *Fulbright Scholarships*) som ble grunnlagt av senator William Fulbright og finansiert og administrert av Utenriksdepartementet i USA, regjeringer i andre land og private interesser. Programmet ble etablert for å øke gjensidig forståelse mellom folk i USA og andre land gjennom utveksling av personer, ideer og kunnskaper. 

Frem til 2013 hadde over 325 400 personer; 122 800 fra USA og 202 600 fra over 155 land deltatt i programmet. I alt 53 Fulbrightstipendiater har mottatt Nobelprisen og 82 har vunnet Pulitzerprisen.

Referanser
----------

1. ↑  «Fact Sheet», The Fulbright Program in Brief (PDF-fil)
2. ↑  «53 Fulbright Alumni Awarded the Nobel Prize» Arkivert 8. april 2014 hos Wayback Machine. (PDF-fil)
3. ↑  «Pulitzer Prize Winners», fra Bureau of Educational and Cultural Affairs

Eksterne lenker
---------------

* (en) Offisielt nettsted Rediger på Wikidata

* (en) Offisielt nettsted Rediger på Wikidata

* (en) Offisielt nettsted Rediger på Wikidata
* Fulbright-programmet på Twitter Rediger på Wikidata
* (en) Institute of International Education

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** GND **·** LCCN
 |
Eddy Mazzoleni under Deutschland-Tour i 2006
**Eddy Mazzoleni** (født 29. juli 1973 i Bergamo) er en italiensk syklist.

Mazzoleni startet proffkarrieren i 1996 i laget Saeco. I 2000 syklet han for Polti, de neste to årene for Tacconi-Vini Caldirola, og i 2003–2004 igjen for Saeco. I 2005 var han i Lampre-Caffita, og i 2006 syklet han for T-Mobile Team. Første del av 2007-sesongen syklet han for Astana Team. 16. juli bestemte han seg for å legge opp etter å ha vært suspedert fra laget etter en dopingsak .

Mazzoleni har deltatt fire ganger i Tour de France, men ikke vunnet noen etappe. Den beste sammenlagtplasseringen er en 13.-plass fra 2005.

Resultater
----------

* 1999 Tredjeplass i Lombardie rundt
* 2000 Seier på 3. etappe i Tour de Romandie
* 2000 Seier på 6. etappe i Tour de Suisse
* 2007 Tredjeplass sammenlagt i Giro d'Italia

Referanser
----------

Eksterne lenker
---------------

* (en) Eddy Mazzoleni – UCI Rediger på Wikidata

* (en) Eddy Mazzoleni – ProCyclingStats Rediger på Wikidata

* (en) Eddy Mazzoleni – Cycling Archives Rediger på Wikidata

* (en) Eddy Mazzoleni – Cycling Quotient Rediger på Wikidata

* (en) Eddy Mazzoleni – CycleBase Rediger på Wikidata

* (en) Eddy Mazzoleni – TheSports.org Rediger på Wikidata
**Johan Kristian Tandberg** (født 22. juni 1875 i Smøla, død 17. mars 1911) var en norsk fjellklatrer, skipionér, boktrykker og sportsskribent. Han var en av de aller første fjellklatrerne i Norge med en rekke førstebestigninger, og deltok på en rekke ekspedisjoner med de mest kjente daværende norske og britiske fjellklatrerne, ikke minst vennen George Paus, Norges første kvinnelige fjellklatrer Therese Bertheau samt de britiske fjellklatrerne William Cecil Slingsby, Harold Raeburn og Howard Priestman. Flere av bestigningene er skildret av Tandberg i artikler i Norsk Turistforenings årbøker. Han var også blant pionérene innen norsk skisport. Boken *Kristian Tandberg 1875–1911* utkom året etter hans død, med tekster som fremhevet hans betydning for norsk friluftsliv. Den britiske fjellklatreren og vennen William Cecil Slingsby skrev om Tandberg at «i enhver sport han tok del var han den dyktigste».

Han var medeier i Grøndahl & Søn, et av Norges ledende boktrykkerier på den tiden.

Kristian Tandberg var bror av genealogen Elisa Tandberg. Han var far til Helen Tandberg, gift med Severin Løvenskiold (f. 1908).

Referanser
----------

1. ↑   Folketellingen i Norge i 1875, www.digitalarkivet.no[Hentet fra Wikidata]
2. 1 2   Aftenposten, type referanse dødsannonse, utgitt 17. mars 1911[Hentet fra Wikidata]
3. ↑  *Kristian Tandberg: 1875–1911*. Kristiania: Grøndahl. 1912.
4. ↑  *Norsk fjeldsport*. Kristiania: Steen'ske bogtrykkeri og forlag. 1914. s. 28.
5. ↑  Tandberg, Elisa (1938). *En slekt Tanberg–Tandberg*. Oslo. s. 105–109.

Eksterne lenker
---------------

* (en) Kristian Tandberg – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Historisk befolkningsregister **·** Geni
 |
**Edouard «Eddy» Blondeel** (født 25. januar 1906 i Gent i Belgia, død 23. mai 2000 i Brussel i Belgia) var under den andre verdenskrig kommandør for en belgisk militær spesialstyrke.

Blondeel studerte først ved en lokal tysk skole i nærmiljøet, men etter utbruddet av den første verdenskrig ville ikke hans foreldre at han skulle bli utdannet ved en tysk skole så han forlot denne skolen og begynte i stedet ved en belgisk statlig skole som var tospråklig (fransk og nederlandsk). I 1934 besluttet han å studere medisin og han spesialiserte seg innenfor odontologi. Etter mye hardt arbeid ble han tildelt et diplom med utmerkelser ved Universitetet i Brussel, han ble også tildelt et stipend som gjorde at han kunne fortsette med hans medisinske studier ved Northwestern University som ligger i nærheten av Chicago i USA. Han fikk senere en doktorgrad innenfor odontologi.

I løpet av Blondeels ungdomstid hadde han utmerket seg i flere idretter, spesielt innenfor basketball, fekting og roing, og i en alder av 13 år begynte han som speider, som han senere hevdet at hjalp ham med å utvikle hans karakter. Før utbruddet av den andre verdenskrig ble han utnevnt til kommissær for speidere fra Flandern-området av Belgia. Senere skulle han studere til å bli ingeniør ved universitetet og ved universitetet ble også hans språklige evner utviklet. Senere vervet han seg til det belgiske militæret der han ble forfremmet fra menig soldat til en sersjant på under et år.

Under den andre verdenskrig var Blondeel en aktiv fallskjermjeger og han hadde mange oppdrag i flere forskjellige land i Europa. Blondeel og de soldatene han hadde kommando over arresterte tallrike nazistiske krigsforbrytere, blant disse var Joachim von Ribbentrop. Like før den tyske overgivelsen, var Blondeel og hans skvadron utstasjonert i nærheten av Godensholt i Tyskland da han ble beordret til å foreta en operasjon, som kunne ha resultert i store tap fra deres side. Men, akkurat i det patruljen skulle til å kjøre ut, ble kontraordre mottatt om å stoppe alle fiendtligheter fordi tyskerne underskrev fredserklæringen kort tid tidligere.

Blondeel møtte store problemer i Belgia, og ble ofte hindret av byråkrati og politikk da han kom tilbake fra krigen. Flere høytstående belgiske politikere antydet og enkelte uttalte i klartekst at han aldri ville klare å bli utnevnt til general på grunn av at enkelte politikeres tydelige forakt ovenfor ham. Etter å ha pensjonert seg fra aktiv militær tjeneste aksepterte han ulike vitenskapelige stillinger både i Canada og USA. Han giftet seg, i 1932, med Elza Francisca van Gorp som han fikk to døtre sammen med. I mai 2000 døde han i Brussel, da han var 94 år gammel.

Portal: Andre verdenskrig
**ATA Aerocondor Transportes Aéreos Lda.** var et av de første privatfinansierte portugisiske flyselskapene som ble sertifisert av Instituto Nacional de Aviação Civil (INAC) for å transportere passasjerer og drive flyskole basert i Cascais. Dette regionale flyselskapet opererte planlagte tjenester på fastlandet i Portugal og til Madeira, samt planlagte passasjertjenester i Frankrike og chartertjenester til Storbritannia og Spania fra baser i Lisboa (-Portela de Sacavem) og Funchal / Madeira (-Santa Cruz / Santa Catarina) og flyskolen på Cascais (-Tires) Aerodrome.

Historie
--------

Flyselskapet startet driften i 1975 under ledelse av Aerocondor Group. Aerocondor ble grunnlagt av tidligere oberst i Portugals luftforsvar, Victor Brito, med hjelp fra hans eldste sønn, Victor João Brito. I løpet av de første årene opererte flyselskapet regulære flyvninger mellom Bragança og Vila Real, samt private passasjer- og fraktflyvninger til destinasjoner i Europa, Afrika og Midtøsten. Selskapet hadde en liten flåte av robuste turbopropfly med to motorer.

Behovet for kvalifiserte piloter førte til at Aerocondor Group startet flyskolevirksomhet. Sektoren ble styrket med tillegg av Victor Britos nest eldste sønn, José Manuel Brito, som fungerte som visepresident i selskapet.

Flyselskapet var eid av Aerocondor SGPS (85,15%) og Gestair Group (14,85%) og hadde 90 ansatte med hovedkontor på Cascais-Tires Aerodrome.

I mai 2008 suspenderte flyselskapet planlagte innenlandsflyvninger i Portugal.

Opplæring og flyskole
---------------------

Selv om flyoperasjonene mislyktes, fortsatte flyskolen å vokse under de spanske investorers ledelse. De endret navnet til Gestair mellom 2010 og 2013, da det ble en del av GAir Group. GAir Training Centres utvidet deres flyskolebaser til Bergamo (Italia), Madrid (Spania) og en ny base nordøst for hovedkontoret i Ponte de Sor, støttet med en investering på over 50 millioner euro. Dette ga selskapet kapital til å utvikle en ambisiøs plan om å trene neste generasjon flygere, ved å tilby trening og installasjonstjenester i en multikulturell miljø. Etter ett år flyttet skolen deres hovedkontor fra basen i Cascais til Ponte de Sor. Skolen ble integrert i L3 Commercial Training Solutions-selskapet, en av de største pilot treningsselskapene, sammen med CTC Aviation (nå L3 CTC).

Destinasjoner
-------------

Aerocondor tilbød planlagte innenlandsreiser til følgende destinasjoner:

- Bragança (BGC/LPBG)

- Vila Real (-Tras os Montes) (VRL/LPVR)

I tillegg til disse destinasjonene, tilbød selskapet internasjonale sesongbaserte tjenester til og fra Agen og Bragança, samt charterflyvninger mellom øyene Madeira og Porto Santo.

Flåte
-----

Siden juni 2008 har Aerocondor ikke hatt noen fly lenger på grunn av økonomiske problemer. De hadde planer om å kjøpe eller lease Boeing 757 eller 767 fly for å kunne utvide, men måtte heller erklære konkurs. Tidligere hadde de fly som inkluderte ATR 42-300, Dornier 228, Shorts 360 og Piper Chieftain (for lufttaxitjenester).
**Kano** er en by i Nigeria og er administrasjonssenteret i delstaten Kano. I 2006 hadde byen et innbyggertall på 2 163 225, noe som gjør byen til den nest mest befolkede byen i Nigeria bak Lagos. Kano storbyregion hadde i 2006 et innbyggertall på 2 828 861, noe som gjør at Kano også har Nigerias nest største storbyområde. Tradisjonelt er det emiren av Kano som har makten i byen, og den nåværende emiren, Ado Bayero, har hat makten siden 1963. Byen blir betjent av flyplassen Mallam Aminu Kano internasjonale lufthavn, som også er hovedflyplassen for den nordlige delen av Nigeria.

Innbyggerne i byen er hovedsakelig hausaer. I Kano som i mesteparten av de nordlige delene av Nigeria er språket Hausa svært utbredt. Befolkningen i Kano er for det meste muslimer. Majoriteten av muslimene tilhører sunniislam, men det finnes også flere minoriteter som er sjia-muslimer. Kristne og andre ikke muslimske religioner utgjør en liten del av befolkningen og de bor for det meste i såkalte **Sabon Gari** som er bydeler for fremmede.

Eksterne lenker
---------------

* Kano Online

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** VIAF **·** GND **·** LCCN **·** SUDOC **·** GeoNames **·** MusicBrainz
 |
Flyfoto av Kjella bak fjellet Heilhornet, foran kan en se Sørfjorden Foto: Erlend Bjørtvedt 
**Kjella** (også skrevet *Kjelda*) er en fjord i Bindal kommune i Nordland. Fjorden har innløp mellom Oterneset i vest og Holm i øst og strekker seg 11 kilometer sørover til bygda Kjella. Fjorden ligger på østsida av øya Austra.

Fylkesvei 17 går ut hele østsida av fjorden, og ved Holm går det ferje videre nordover til Vennesund. Dette ferjesambandet går helt ytterst i Bindalsfjorden. Fylkesvei 802 går langs deler av de indre områdene i vest.

Heggbærneset stikker seg nordover i fjorden på østsida, og øst for dette neset går Lysfjorden innover til Bursvikbotn. På den andre sida av fjorden ligger grenda Nordhorsfjord, og her går sidefjorden Horsfjordbotnet sørvestover. Grenda Sørhorsfjord ligger på sørsida av innløpet. Sør for denne grenda går sidefjorden Valen sørvestover til Bogen. I bunnen av Valen går Valastraumen sørover til Årsetfjorden. 

Innerst i fjorden ligger grenda Kjella og Heilhornet hotell.

Referanser
----------

1. ↑  «Kjella». *Faktaark*. Kartverket. Besøkt 17. februar 2017.
2. ↑  Kjella på Norgeskart.no fra Statens kartverk
**KiMs** er en merkevare innen snacks med opprinnelse i Danmark. Selskapets produkter markedsføres og selges under merkene KiMs, Polly og Cheez. KiMs er en del av Orkla Confectionery & Snacks sammen med Nidar og Sætre, og er eid av Orkla. KiMs norske virksomhet er resultat av sammenslåingen av snacksproduksjonen til det den gang Orklaeide Polly, Idun Fabrikker og Opplandschips i 1993. Produksjonen ble etter dette samlet på Skreia i Østre Toten. Det opprinnelige navnet til KiMs var *Kim*, men da de oppdaget et tysk sigarettmerke med samme navn skiftet de navnet til KiMs.

Varemerker fra KiMs:

* KiMs Chips
* Polly Peanøtter
* Cheez Doodles
* French Fries

Polly
-----

Polly var en norsk produsent og markedsfører av snacks og peanøtter lokalisert i Skien. Bedriften var i en årrekke eid av kjeksprodusenten Sætre, men ble innlemmet i industrikonsertet Orkla ASA etter et oppkjøp i 1991.

Bedriften ble i 1993 en del av snacksprodusenten KiMs, og produksjonen ble flyttet til Skreia kort tid etter. Polly eksisterer deretter som et rent varemerke på KiMs nøtteprodukter i Norge.

Eksterne lenker
---------------

* KiMs Norge

|  |  |
| --- | --- |
| Oppslagsverk/autoritetsdata | VIAF
 |
**Kjell Ålien** (født 26. januar 1954) er en norsk lokalpolitiker for Arbeiderpartiet og fra 2019 Senterpartiet i Nes kommune i Buskerud. 

Han blei valgt til varaordfører ved valget i 2011. Arbeiderpartiet fikk et svakt resultat ved valget i 2015, og Ålien kom da ikke inn i kommunestyret (men fikk første varaplass). I 2017 satte lokallaget i gang en prosess for å få Ålien (og dattera Liv Torill Vissebråten Ålien) ekskludert fra partiet, men dette blei ikke godtatt av sentralstyret i partiet. Høsten 2018 meldte de to seg ut av partiet. Våren 2019 meldte Kjell Ålien seg inn i Senterpartiet. Samme høst blei han på ny innvalgt i kommunestyret, der han blei leder i oppvekst-, skole- og kulturutvalget.

Ålien har også flere perioder som medlem av fylkestinget i Buskerud fylkeskommune.

Referanser
----------

1. ↑  «Posisjonane er delt ut i Nes», *Hallingdølen* 7. oktober 2011.
2. ↑  «Veteranar gjer comeback i Nes», *Hallingdølen* 15. september 2015.
3. ↑  «Ålien får bli i Ap. Ikkje ekskludert av sentralstyret. Ap sentralt: – Gult kort», *Hallingdølen* 5. oktober 2017.
4. ↑  «Åpent brev til Arbeiderpartiet – utmeldelse», *Hallingdølen* 8. november 2019.
5. ↑  «Kjell Ålien går til Senterpartiet», *Hallingdølen* 19. mars 2019.
6. ↑  «Nes-ordførar med fleirtal i ryggen», *Hallingdølen* 12. oktober 2019.
7. ↑  Buskerud fylkeskommune - *Fylkestingsvalg 2015* Arkivert 4. februar 2019 hos Wayback Machine. besøkt 3. februar 2019.
**Kjellerbandet** (etablert 1977 i Trondheim) er et norsk storband, startet som et tilskudd til Bodega Band og S. Møller Storband. Det har hatt «Musikerlåfte'» ved Studentersamfundet i Trondhjem som fast base. 
Blant sentrale ledere og arrangører nevnes
Tor Haugerud, Christian Jaksjø, Jan Tro, Nils Torvald Østerbø og Thor Halmrast.
Mange av elevene ved Jazzlinja (NTNU) har vært eller er medlemmer.

De har gitt ut *Mingus Schmingus* (Sonor Records, 2004), og *...på plate* (2000).
I 2006 holdt bandet konsert i Olavskvartalet med
Yngvar Numme, Thomas Numme og Harald Rønneberg.

I 2006 ble bandet ledet av trombonist Erik Johannessen. Etter nyttår 2007 tok tubaisten Kristoffer Lo over, frem til 2012. Deretter fulgte et år der Ronny Farsund og Erlend Moen ledet an, før Sturla Hauge Nilsen tok over i 2013. Fra 2017 ledes Kjellerbandet av Jan Ivar Kinn Ekroll. 

Kjellerbandets Live-opptak av Thad Jones-konserten i 2007 kan høres på Spotify og på Myspace. Det samme kan plata *The Beat Goes On* (2012) med Hermund Nygård og Håkon Mjåset Johansen som solister i en Buddy Rich-tribute.

Referanser
----------

1. ↑  «Kjellerbandet – Musikk på Google Play» **(norsk)**. Besøkt 29. november 2018.

Eksterne lenker
---------------

* Offisielt nettsted Rediger på Wikidata
* Kjellerbandets Facebookside
* Kjellerbandet på Google Play

| * v
* d
* r
Studentersamfundet i Trondhjem |
| --- |
| Kulturtilbud | 
* Bodega Band
* Candiss
* Kjellerbandet
* Knauskoret
* Pirum
* S. Møller Storband
* Snaustrinda Spelemannslag
* Strindens Promenade Orchester
* Studentersamfundets Interne Teater
* Studentersamfundets Orkester
* Studentersamfundets Symfoniorkester
* Trondhjems Kvinnelige Studentersangforening
* Trondhjems Studentersangforening
* UKErevyen

 |
| Arrangerende | 
* Kulturutvalget
* Klubbstyret
* Lørdagskomiteen

 |
| Studentmedier | 
* Propheten
* Radio Revolt
* Student-TV
* Under Dusken
* Studentmediene

 |
| Festivaler | 
* ISFiT
* UKA

 |
| Andre foreninger | 
* Akademisk Radioklubb

 |
| Ordener | 
* De Sorte Faars Ridderskab
* Den Gyldne Kat
* Den Træge Patron
* Minerva Polyhymnia
* Polyhymnia
* Vrangstrupen

 |
| Annet/lister | 
* Formenn og ledere ved Studentersamfundet
* Gjenger og foreninger ved Studentersamfundet

 |


|  |  |
| --- | --- |
| Oppslagsverk/autoritetsdata | VIAF
 |

Portal: Jazz